Horoscope AstroClick Travel - Astrodienst Guest user u1364016777
29-May-2017, 10:15 UT/GMT
Horoscope for: Thomas Shanks [Adb] Scalable Google Map Boer deur besigheid of in trust | Landbou
My persoonlike voorkeur is om die vaste bates (plaas) in die trust te hou en die operasionele deel (goed met wiele en pote) in ‘n BK of maatskappy. Hierdie entiteit behartig die boerdery en huur die grond by die trust.
Die nuwe artikel (7C) is vanaf 1 Maart 2016 in die inkomstebelastingwet ingesluit. Dié artikel is van toepassing wanneer ‘n natuurlike persoon of verbonde maatskappy ‘n lening aan ‘n verbonde trust maak. Indien die rentekoers wat op die lening gehef word laer is as die repokoers (tans 8%), plus 1%, sal die verskil in rente ‘n geagte inkomste in die hande van die uitlener wees.
Die toegewing om jaarliks R100 000 van ‘n lening terug te skenk aan die trust, het ook verval. In die toekoms sal enige skenking van ‘n verbonde lening onderworpe aan skenkingsbelasting wees, sonder enige vrystelling.
As daar dus so ‘n lening tussen jou en die trust is, moet die trust aan jou rente teen 8% betaal. Dan kan jy weer huur aan die trust vir die plaas betaal wat gelykstaande aan die rente is. Sodoende kom jy dan om artikel 7 C en is dit ‘n verdere voordeel om die boerdery voort te sit en die plaas van die trust te huur, eerder as om in die trust self te boer.
* Geskryf deur dr. Philip Theunissen, landbou-ekonoom en forensiese rekenmeester van Computus, Bethlehem.